ফের উত্তপ্ত যাদবপুর! ওমপ্রকাশ মিশ্র ঢুকতেই উঠল স্লোগান!

কলকাতা: যাদবপুর বিশ্ববিদ্যালয়ে (Jadavpur University) ক্যাম্পাসে ঢুকতেই এসএফআইয়ের বিক্ষোভের (JU Campus SFI Protests) মুখে পড়লেন ওমপ্রকাশ মিশ্র (Om Prakash Mishra)। অভিযোগ, বিশ্ববিদ্যাসয়ে ঢুকতেই এসএফআইয়ের ছাত্রীরা প্ল্যাকার্ড হাতে তাঁকে ঘিরে বিক্ষোভ দেখান এদিন। রীতিমতো হাতজোড় করে অফিসে ঢোকেন ওমপ্রকাশ মিশ্র। তারপর অধ্যাপকের অফিসের সামনে প্ল্যাকার্ড হাতে বসে পড়েন ছাত্রীরা। বিক্ষোভরত ছাত্রীদের অভিযোগ, ঘটনার দিন দু’জন ছাত্রীর শ্লীলতাহানি করেছেন ওমপ্রকাশ। পড়ুয়াদের সঙ্গে অভব্য আচরণও করেছেন। শিক্ষকসুলভ আচরণ নয় ওমপ্রকাশের। সব অভিযোগ অস্বীকার করেছেন অধ্যাপক।

১ মার্চ ওয়েবকুপার বার্ষিক সভাকে কেন্দ্র করে উত্তাল হয়েছিল যাদবপুর বিশ্ববিদ্যালয়। ঘটনায় আহত হয়েছেন ছাত্র। শিক্ষামন্ত্রীও আহত হন। যাদবপুরের ঘটনার ন’দিনের মাথায় ক্যাম্পাসে এলেন আন্তর্জাতিক সম্পর্ক বিভাগের অধ্যাপক তথা তৃণমূল প্রভাবিত অধ্যাপক সংগঠন ওয়েবকুপার সদস্য ওমপ্রকাশ মিশ্র। বামছাত্র সংগঠনের পক্ষ থেকে প্রথমে তাঁকে ঢুকতে বাধা দেওয়া হয়েছিল। ঘটনাকে কেন্দ্র করে স্বাভাবিকভাবেই উত্তপ্ত হয়ে ওঠে পরিস্থিতি। জটিলতা বুঝে ঘটনাস্থলে পৌঁছয় পুলিশ। কার্যত হাত জোর করে ক্যাম্পাসে প্রবেশ করেন ওমপ্রকাশ। কিন্তু এরপর বিতর্ক আরও বাড়ে। প্ল্যাকার্ড হাতে তাঁর অফিসের সামনে বসে পড়েছেন আন্দোলনকারী ছাত্রীরা। কারও প্ল্যাকার্ডে লেখা, ‘আবার হেনস্তা করতে এসেছে।’ ‘আবার মলেস্ট করতে এসেছে।’ প্রায় নজিরবিহীন ভাবে বিশ্ববিদ্যালয় ক্যাম্পাসে এদিন ঢুকেছে পুলিশের দল। এদিনের বিক্ষোভের পালটা দিয়েছেন ওমপ্রকাশ। বলেন, এভাবে তাঁকে ভয় দেখানো যাবে না। আমি কাউকে ভয় পাই না।” সবমিলিয়ে বৈঠকের আগে নতুন করে উত্তপ্ত হয়ে উঠল বিশ্ববিদ্যালয়।

আরও পড়ুন: আগামী নির্বাচনে ‘সংখ্যালঘু’দের ব্রাত্য রেখেই ময়দানে ঝাঁপাবে রাজ্য বিজেপি! বিতর্ক

বিশ্ববিদ্যালয়ের বাইরে উর্দিধারী পুলিশ মোতায়েন রয়েছে। বিশ্ববিদ্যালয়ের ক্যাম্পাসে পুলিশ ঢুকতেই এসএফআইয়ের ছাত্রছাত্রীরা প্রশ্ন তোলেন, ১ মার্চ অশান্তির দিন পুলিশ কোথায় ছিল। তেমনই ক্যাম্পাসে পুলিশ ঢোকার ঘটনায় চরম প্রতিবাদও তাঁরা দেখিয়েছে। পুলিশ ক্যাম্পাস থেকে সোজা ওমপ্রকাশ মিশ্রর বিভাগের ঘরে চলে যায়। এরপরই এসএফআই-এর প্রতিনিধি দল তাঁর ঘরে প্রবেশ করে।

দেখুন ভিডিও